মেলায় প্রবেশ করতেই দেখা যায় বৃষ্টিকে উপেক্ষা করে সড়ক জুড়ে মানুষের কোলাহল। শিশুর হাতে মেলার বাঁশি। হাওয়ায় ভাসা রঙ্গিন বেলুন। নব সাঁজে বঁধুর ঘোমটার ফাঁক দিয়ে উকি মারছে সিথির সিঁদুর। গ্রামটি যেন হঠাৎ করে জেগে ওঠে কোন এক অজানা পরশে। বাঙ্গালী হিন্দু সম্প্রদায়ের অন্যতম ধর্মীয় উৎসব শারদীয় দূর্গা পূজাকে ঘিরে সরকারপাড়া হয়ে ওঠে এক উৎসবমুখর গ্রাম। মেলায় হিন্দু ধর্মালম্বী লোকজন আসে ভক্তি আর মানত নিয়ে। কিন্তু অন্য ধর্মের লোকজন আসে আনন্দ উৎসব করতে। মূহুর্মূহু উলুধ্বনি, সাঁকের আওয়াজ, ঢাক কাঁসরের তালে তালে চলে আরতির নাঁচ। ধূপের সুরভিত ধোঁয়া, বাতাসে নাড়–-সন্দেস-মিষ্টির গন্ধ আর সাউন্ড বক্রের হাই ভলিয়মের শব্দ মেলার উৎসবের আমেজ। সবঅপশক্তি বিনাস করে কল্যান প্রতিষ্ঠায় দেবী দূর্গা মর্তোলোক ছেড়ে এক বছরের জন্য চলে যাওয়ার দৃশ্য দেখাই এই মেলার প্রধান আকর্ষন। বিজয় দশমীতে সূর্যাস্তের সাথে সাথে প্রতিমা বিসর্জনের মধ্য দিয়ে মেলার সমাপ্তি হয়। যুগযুগ ধরে এই মেলা হয়ে আসছে। দিন বদলের সাথে সাথে মেলার রুপ, মাধুর্যের পরিবর্তন ও প্রসার ঘটছে।